# 

Zápisnica z pracovného stretnutia

Účastníci: podľa prezenčnej listiny

Konanie: PS K9.4 Lepšie dáta

Čas: 28.1.2020 od 15 do 16 hod.

Názov projektu: Zlepšenie využívania údajov vo verejnej správe

Kód projektu: 3140115979

Názov aktivity: Aktivita 1 a 2 Kvalita údajov a Riadenie vyhlasovania referenčných údajov a prepájania údajov

Program:

1. Prezentácia návrhu zákona o údajoch
2. Predstavenie návrhu na vyhlásenie niektorých údajov katastra za referenčné údaje
3. Najnovší stav v oblasti základných číselníkov
4. Najnovší stav v oblasti Referenčných údajov

Zápis

1. **Prezentácia návrhu zákona o údajoch**

Na pracovnom stretnutí boli prezentované témy z pripravovaného zákona o údajoch. Témy sa týkali: Analytické jednotky, Oprávnenia a povinnosti dátových kurátorov, Moje údaje, Základné číselníky, Referenčné údaje, Otvorené údaje.

1. **Referenčné údaje Úradu geodézie, kartografie a katastra Slovenskej republiky (ÚGKK SR)**

Úrad geodézie, kartografie a katastra prezentoval návrh na vyhlásenie niektorých údajov katastra za referenčné údaje. K predkladanému návrhu prebehla diskusia. Ministerstvo životného prostredia víta tento návrh, ktorý by zabezpečoval podklad pre vytváranie ďalších priestorových vrstiev.

| **Poradie** | **Názov referenčného údaja** | **Identifikácia subjektu, ku ktorému sa RÚ viaže:** | **Zdrojový register a registrátor zdrojového registra: \*** | **Referenčné atribúty** | **Poznámka** |
| --- | --- | --- | --- | --- | --- |
| **1** | Geografické názvy | Nesídelné geografické objekty a špecifické sídelné objekty z územia Slovenskej republiky | ZBGIS®; ÚGKK SR, GKÚ\* | ZBGIS\_ID; Geografický názov; Kategória geografického názvu; Rok štandardizácie; Číslo rozhodnutia; Dátum rozhodnutia; Súradnica X; Súradnica Y; Číslo katastrálneho územia | Ostatné atribúty len ako informatívne. |
| **2** | Administratívne jednotky | Hranice územno-správnych jednotiek: obec, okres, kraj, Slovenská republika | ZBGIS®; ÚGKK SR, GKÚ\* | Dátum aktualizácie objektu; Autor, pôvodca objektu; Presnosť horizontálna; Aktuálny stav objektu; Číslo obce; Názov obce; Číslo okresu; Názov okresu; Číslo kraja; Názov kraja; Číslo štátu; Názov štátu; Výmera z registra | Ostatné atribúty len ako informatívne. |
| **3** | Údaje o pozemkoch | Katastrálne územie, pozemok označený parcelným číslom reg. C a pozemok označený parcelným číslom reg. E | ISKN; ÚGKK SR, GKÚ\* | Kód okresu; Názov okresu; Kód obce; Názov obce; Kód katastrálneho územia; Názov katastrálneho územia; Parcelné číslo registra C; Parcelné číslo registra E; Kód druhu pozemku parcely registra C, Popis kódu druhu pozemku parcely registra C | Ostatné atribúty len ako informatívne. |
| **4** | Katastrálna mapa | Katastrálne územie, pozemok označený parcelným číslom reg. C | ISKN; ÚGKK SR, GKÚ\* | Kód katastrálneho územia; Názov katastrálneho územia; Parcelné číslo registra C; Druh pozemku parcely registra C; PARCIS | Ostatné atribúty len ako informatívne. |
| **5** | Mapa určeného operátu | Katastrálne územie, pozemok označený parcelným číslom reg. E | ISKN; ÚGKK SR, GKÚ\* | Kód katastrálneho územia; Názov katastrálneho územia; Parcelné číslo registra E; PARCIS | Ostatné atribúty len ako informatívne. |

1. **Najnovší vývoj v oblasti číselníkov**

Na pracovnom stretnutí sa prezentoval súčasný stav v oblasti číselníkov. Navrhované nové základné číselníky Úradu geodézie, kartografie a katastra boli schválené v pracovnej skupine PS1, následne sa budú schvaľovať v Komisii pre štandardizáciu. Na podnet Sociálnej poisťovne sa uvažuje o rozšírení Číselníka životných situácií o položky týkajúcich sa rôznych sociálnych dávok. Na pracovnej skupine PS1 bol prednesený návrh o doplnenie historických názvov obcí do základného číselníka Obec. Tento návrh môže byť aj predmetom diskusie na budúcich pracovných skupinách. Na podnet Trenčianskeho samosprávneho kraja bolo oslovené Ministerstvo práce, sociálnych vecí a rodiny o zaradenie nových základných číselníkov do zoznamu číselníkov. Sú to číselníky Druh poskytovateľa sociálnej služby, Druh sociálnej služby.

1. **Najnovší stav v oblasti Referenčných údajov**

Andrej Hajdúch informoval o schválení návrhu na nový referenčný register adries, ktorý bol schválený v pracovnej skupine pre dátové štandardy, následne bude návrh schvaľovaný v Komisii pre štandardizáciu informačných systémov verejnej správy a v medzirezortnom pripomienkovom konaní.

Uskutočnili sa pracovné stretnutia s Finančnou správou, ktorá odsúhlasila začatie procesu vyhlásenia registra „Sumy nesplatenej pohľadávky voči Finančnej správe“ za referenčný register.

Taktiež boli uskutočnené rokovania s Ministerstvom spravodlivosti a Štatistickým úradom ku kvalite Registra právnických osôb. Boli navrhované a v súčasnosti sa realizujú opatrenie na zvýšenie kvality registrov. Tieto opatrenia sa týkajú doplneniu nového poľa a číselníka funkcia v kolektívnom štatutárnom orgáne, vytvorenie funkcionality k automatizovanému overovaniu IČO vo vzťahu k údajom nachádzajúcim sa v samotnom RPO, ako aj v generátore IČO (tzv. rezervované IČO).

.

Zapísal: Viktória Šunderlíková